Philadelphia 76ers - Wikipedia, slobodna enciklopedija

# Philadelphia 76ers

### Sa Wikipedije, slobodne enciklopedije

Philadelphia 76ers
Konferencija | Istočna konferencija
Grupa | Atlantska grupa
Osnovan | 1939 u NBA od 1949
Historija | Syracuse Nationals 1939-1963 Philadelphia 76ers 1963-i dalje
Dvorana | Wachovia Center
Grad | Philadelphia
Boje kluba | crna, crvena, zlatna i plava
Vlasnik | Comcast-Spectacor
Glavni trener | Maurice Cheeks
Šampion | 3 (1955, 1967, 1983)
Konferenciski Šampion | 9 (1950, 1954, 1955, 1967, 1977, 1980, 1982, 1983, 2001)
Grupni Šampion | 11 (1950, 1952, 1955, 1966, 1967, 1968, 1977, 1978, 1983, 1990, 2001)

Philadelphia 76ers (skraćeno poznati kao Sixers) je profesionalni košarkaški klub lociran u Filadelfiji, SAD. Igraju u NBA ligi.

## [uredi] Domaće dvorane

  State Fair Coliseum (1949-1951)
  Onondaga War Memorial (1951-1963)
  Convention Hall i Philadelphia Arena (1963-1967)
  Wachovia Spectrum (1967-1996)
  Wachovia Center (bivši First Union) (1996-i dalje)

## [uredi] Historija kluba

Sixersi su najstariji klub u NBA ligi. Osnovani su 1939. godine pod imenom Syracuse Nationals, u to vrijeme kao nazavisan klub. 1946. godine pristupaju NBL ligi (National Basketball League), da bi 1949. godine, spajanjem liga NBL i BAA (Basketball Association of America) nastala NBA. Godine u NBL ligi se ne broje u ukupnu statistiku kluba.

### [uredi] Syracuse Nationals

U prvoj sezoni u NBA (1949-50), uspjeli su doći do NBA finala, izbacivši u doigravanju Philadelphia Warriorse i New York Knickerbockerse. Ipak u finalu su ih savladali Mikanovi Minneapolis Lakersi omjerom 4-2.

U narednim sezonama su igrali u završnici bez većeg uspjeha. Iz tog perioda možemo izdvoiti utakmicu doigravanja protiv Boston Celticsa, u kojoj su igrali 4 produžetka, što je rekord NBA doigravanja. Ipak su i tu utakmicu izgubili 111-105.

Naredno NBA finale su igrali 1954. godine, ali su ponovo izgubili od Minneapolis Lakersa. Ovaj put u 7 utakmica.

Zbog teške finansijske situacije, i slabog interesa gledalaca, NBA liga je ostala sa samo 8 klubova, nakon čega je vlasnik Nationalsa Danny Biasone predložio ligi ograničenje napada na 24 sekunde. Uvođenjem ovog pravila igra je dobila na dinamičnosti i prosjek poena po utakmici je porastao za 14 po utakmici.

U prvoj sezoni sa ograničenjem napada Nationalsi su imali najbolji omjer na istoku, a u doigravanju su prošli Boston Celticse, i došli do finala lige. U NBA finalu su igrali protiv Fort Wayne Pistonsa, a serija se odužila u 7 utakmica. U sedmoj, odlučujućoj utakmici, Nationalsi su slavili rezultatom 92-91, i obezbjedili prvu NBA titulu.

Poslije titule su redovno igrali u doigravanju, ali bez značajnijeg uspjeha. U tim godinama mnogi klubovi iz manjih mjesta su preseljevali u veće gradove, uključujući i Warriorse koji su iz Filadelfije preselili u San Francisco.

### [uredi] Novi grad

Poslovni ljudi iz Filadelfije Irv Kosloff i Ike Richman su osjetili potrebu za stvaranje novog kluba u svom gradu te su kupili Nationalse i preselili ih u Filadelfiju 1963. godine. Nakon samo jedne godine, grad je ponovo imao svoj NBA klub.

Ime kluba, 76ers (fon. sevnti siksers) je izabrano na osnovu historijskog događaja, kada je potpisana Deklaracija o nezavisnosti u Filadelfiji 1776. godine. Ubrzo je u novinskim naslovima započeto korištenje nadimka "Sixers".

I dalje su bili redovni u doigravanju, a u sezoni 1964-65 u klub dolazi veliko pojačanje Wilt Chamberlain.

U sezoni 1966-67 Sixersi postavljaju, tada, rekordan omjer pobjeda i poraza 68-13. U doigravanju prolaze i tada NBA dinastiju, Boston Celticse, a u NBA finalu pobjeđuju Warriorse (4-2), i osvajaju svoju drugu titulu, a prvu u Filadelfiji. Ta ekipa Sixersa predvođeni igračima kao što su Chamberlain, Billy Cunningham, i Hal Greer je za 35-u godišnjicu NBA lige proglašena za najbolju ekipu u historiji lige.

1968. godine mijenjaju Chamberlaina u Los Angeles Lakerse, u jednoj od najlošijih razmjena u historiji NBA lige, gdje dovode tri sporedna igrača, od kojih je jedan centar (košarka) protiv kojeg je Chamberlain postigao, rekordnih, 100 poena na jednoj utakmici.

Nakon te razmjene rezultati Sixersa su krenuli silaznom putanjom, da bi došli do dna u sezoni 1972-73, koju su završili omjerom od 9 pobjeda i 73 poraza, što je i danas najlošiji omjer u ligi.

### [uredi] Nove zvijezde

Sezona 1976-77 je bila značajna za ekipu zbog dolaska velike zvijezde Julius Ervinga, kao i novog vlasnika kluba F. Eugene Dixona, a 1982 godine, novi vlasnik kluba postaje Harold Katz.

Nakon toga dolazi period uspjeha za Sixerse, da bi 1883. godine ponovo postali prvaci lige, pobijedivši tek u četvrtom nastupu u NBA finalu iz tog perioda. Jedno finale su izgubili od Portland Trail Blazersa, a dva od Lakersa čime je titula bila značajnija, jer su je dobili pobjedom nad Lakersima rezultatom 4-0 u seriji. Omjer u doigravanju je bio, tada, rekordnih, 12-1.

Najznačajniji igrači u osvajanju titule su bili Erving i novopridošli Moses Malone koji je proglašen kao NBA Najkorisniji igrač sezone i Najkorisniji igrač NBA finala.

Iz ovog perioda, interesantno je spomenuti, sedmu utakmicu konferencijskog finala 1982. godine, u Bostonu protiv Celticsa, koju su dobili razultatom 120-106. Pred sami kraj utakmice, kada su navijači Celticsa shvatili da će 76ersi ići u NBA finale gdje ih čekaju Lakersi , počeli su skandirati Sixersima "beat LA" (fon. bit el ej"), što bi mogli prevesti kao "pobjedite Los Angeles" (Lakerse).

1984. godine u klub dolazi još jedan velikan NBA lige Charles Barkley, koji je u narednih 8 sezona bio omiljen kod navijača 76ersa. Klub je iste godine došao do konferencijskog finala i izgubio od Celticsa.

1986. godine ponovo jedna kontraverzna razmjena u kojoj Moses Malone napušta 76erse, a u klub dolaze igrači koji nisu uspjeli namiriti njegov odlazak.

U narednim sezonama bez većeg uspjeha u doigravanju, da bi od 1992. do 1998. godine nastao period koji su navijači nazvali Mračno doba. U tom periodu 76ersi su redovno propuštali doigravnje, a 1992, Barkley je naputio ekipu.

Ipak jedan svijetli događaj iz perioda mračnog doba je izbor na NBA draftu 1996. godine, gdje su 76ersi izabrali Allen Iversona.

### [uredi] Nova nada

Uskoro je za trenera postavljen Larry Brown, koji je počeo sastavljeti ekipu za velike rezultate, sa Iversonom kao glavnim kotačem u igri 76ersa. I pored konstantnih svađa i prepirki na relaciji Brown-Iverson u periodu zajedničkog boravka u 76ersima, klub je iz sezone u sezonu popravljao svoje rezultate.

Od 1999. godine, ponovo su postali redovan učesnik u završnici, da bi 2001. došli do NBA finala izbacivši u Pacerse, Raptorse i Buckse (Philadelphia 3-1 Indiana Pacers, Philadelphia 4-3 Toronto Raptors, Philadelphia 4-3 Milwaukee Bucks).

Te sezone, čak četvorica Sixersa su dobili individualne nagrade NBA Najkorisniji igrač (Iverson), the NBA Trener godine(Brown), NBA Odbrambeni igrač godine (Dikembe Mutombo), NBA Šesti igrač godine (Aaron McKie.)

U finalu lige Los Angeles Lakersi, koji su u tri prethodne serije završnice, pomeli svoje protivnike, i ostvarili ukupan omjer 11-0. Prvu utakmicu finalne serije 76ersi su igrali u gostima. Iako su na početku gubili 18-5, uspjeli su izboriti produžetak i u produžetku nanijeti prvi poraz Lakersima rezultatom 107-101, nažalost i jedini. Naredne 4 utakmice su izgubili, a samim tim i titulu.

Nakon te sezone nisu zabilježili značajniji uspjeh, iako je uprava pokušavala dovođenjem novih igrača. Ipak u decembru 2006. godine Iverson je zatrašio razmjenu iz prostog razloga, da napusti 76erse. Vlasnik kluba, Ed Snider, je to i potvrdio.

## [uredi] Bitni pojedinci

### [uredi] U Kući slavnih košarke

- Charles Barkley
- Wilt Chamberlain
- Billy Cunningham
- Julius Erving
- Hal Greer
- Bailey Howell
- Earl Lloyd (izabran za doprinos, a ne kao igrač)
- Moses Malone
- Dolph Schayes

### [uredi] Penzionisani brojevi

- 2 Moses Malone, C, 1982-86 i 1993-94 (nikada službeno, ali je broj povučen iz upotrebe)
- 6 Julius Erving, K, 1976-87
- 10 Maurice Cheeks, B, 1978-89
- 13 Wilt Chamberlain, C, 1965-68
- 15 Hal Greer, B, 1963-73 (1958-73 ako brojimo i Syracuse Nationals)
- 24 Bobby Jones, K, 1978-86
- 32 Billy Cunningham, K, 1965-72 & 1974-75; trener, 1977-85
- 34 Charles Barkley, K, 1984-92
- Microphone (mikrofon) - Dave Zinkoff, komentator, 1963-85 (takođe u Warriorsima u peridu 1946-62)

### [uredi] Za pamćenje

- Dikembe Mutombo
- Toni Kukoč
- Jeff Hornacek
- Allen Iverson
- Matt Geiger

## [uredi] Vanjski link

- Philadelphia 76ers službena stranica ((en))

National Basketball Association (NBA) |
Istočna konferencija
Atlantska grupa: Boston Celtics | New Jersey Nets | New York Knicks | Philadelphia 76ers | Toronto Raptors
Centralna grupa: Chicago Bulls | Cleveland Cavaliers | Detroit Pistons | Indiana Pacers | Milwaukee Bucks
Jugoistočna grupa: Atlanta Hawks | Charlotte Bobcats | Miami Heat | Orlando Magic | Washington Wizards
Zapadna konferencija
Sjeverozapadna grupa: Denver Nuggets | Minnesota Timberwolves | Portland Trail Blazers | Seattle SuperSonics | Utah Jazz
Pacifička grupa: Golden State Warriors | Los Angeles Clippers | Los Angeles Lakers | Phoenix Suns | Sacramento Kings
Jugozapadna grupa: Dallas Mavericks | Houston Rockets | Memphis Grizzlies | New Orleans/Oklahoma City Hornets | San Antonio Spurs

Preuzeto sa: "http://bs.wikipedia.org../../../p/h/i/Philadelphia_76ers.html"

Kategorije: NBA klubovi

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- العربية
- Català
- Česky
- Deutsch
- English
- Español
- Français
- עברית
- Bahasa Indonesia
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Русский
- Svenska
- Türkçe
- 中文